**Sámi Dáiddačehpiid Searvvi miellahttovuhtii beassaneavttut**

Sámi Dáiddáčehpiid Searvi – SDS lea Norgga, Ruoŧa, Suoma ja Ruošša sámi govvadáiddáriid, dáiddaduojáriid ja dáiddalaš govvideddjiid fágasearvi.

Juohke sámi govvadáiddár, dáiddaduojár, dáiddalaš govvideaddji sáhttá ohcat Sámi Dáiddačehpiid Searvvi (SDS) miellahttovuođa.

Ohcci guhte duođašta iežas sámi duogáža ja guhte lea/ lea leamaš miellahttun eará dáiddársearvvis mas leat vásttolaš beassaneavttut lea vuoigatvuohta beassat miellahttun ođđa árvvoštallama haga.

Beassan dihtii SDS miellahttun ferte ohcci duođaštit iežas sámi duogáža ja 1 – 8 namuhuvvon čuoggáid eavttuin leat 3 čuoggá.

**1. Čađahan alit dáiddalaš oahppu** (Geahča aiddostahttima “Oahppočuoggát” čuoggás)

**2. Oasálastin riikaviidosaš- ja/ dahje regionála čájáhusain** gos fágajoavkosearvi lea nammadan jury.

**3. Sierračájáhus Sámi Dáiddaguovddážis** dahje eará galleriijas gos čájáhussaji ohcama árvvoštallet govvadáiddárat, dáiddaduojárat, dáiddalaš govvideaddjit*.*

**4. Oasálastin jury dohkkehuvvon oktasaš- dahje joavkočájáhusain** SDS olis dahje eará čájáhusain main jurys leat govvadáiddárat, dáiddaduojárat, dáiddalaš govvideaddjit.

**5. Juolluduvvon stipeanda SDS Dáiddalaš Ráđi** dahje eará árvalanlávdegottiid árvalusaid vuođul, main leat govvadáiddárat, dáiddaduojárat, dáiddalaš govvideaddjit.

**6. Čiŋahandoaimmat dahje gilvvuid bálkkašupmi** mat leat gaskkustuvvon regionála ovttasbargolávdegotti bokte ja/ dahje čiŋahallandoaimmain mat čuvvot almmolaš čiŋaheami njuolggadusaid.

**7. Oston Sámidikki dáládáidaga ja dáiddaduoji oastinlávdegottis**  dahje eará oastinlávdegottiin main govvadáiddárat, dáiddaduojárat, dáiddalaš govvideaddjit leat lávdegotti eanetlogus.

**8. SDS Dáiddalaš Ráđi positiivvalaš árvvoštallan** dáiddalaš doaimmaid duođaštusa sáddemis (govvaávdnasat/ video galget mielddustuvvot dán ohcama).

**BEASSANEAVTTUIDE MEARKKAŠUMIT**

**Sámi duogáš:**

Eavttut mat biddjojit vuođđun leat ahteatná iežas sápmelažžan/ lea čállojuvvon sámi jienastuslohkui.

Dás lea sirrejuvvon golmma váldojovkui:

* oahppočuoggát (1. čuo)
* árvvoštallančuoggát (2. - 7. čuo)
* ohcančuoggát (8. čuo)

Juohke váldojoavku addá eanemusat 2 čuoggá.

**1. Oahppočuoggát:**

Loahpahuvvon oahppu Dáiddaallaskuvla Dáiddaakademiijas, Dáidda ja Duodji/ Dáiddafága/ Čiekŋuduvvon Dáidda. Váldofága/ Diploma/ Master dahje vástideaddji addá 2 čuoggá.

Loahpahuvvon oahppu Dáiddaallaskuvla Dáiddaakademiijas, Dáidda ja Duodji/ Dáiddafága/ Spesialiserejuvvon Dáidda. Bachelor dahje vástideaddji addá 1 čuoggá.

Loahpahuvvon duodjeoahppu allaskuvladásis. Master/ Váldofága/ Diploma dahje vástideaddji addá 2 čuoggá.

Loahpahuvvon duodjeoahppu allaskuvladásis. Bachelor dahje vástideaddji addá 1 čuoggá.

Olles váldojoavkkus addo eanemusat 2 čuoggá.

**2. Árvvoštallančuoggát**

2-7 čuoggás addá guhtege 1 čuoggá, eanemusat 2 čuoggá juohke čuoggás.

Árvvoštalli orgána seamma olbmuiguin addá 1 čuoggá, namalassii positiivva árvvoštallan ovdamearkka dihtii čájáhusbáikái ja seamma olbmuin jury/dáiddalaš ráđi stipeandda árvalus. Seammalágan čájáhusa positiivva árvvoštallan (omd. Čakčačájáhus Norggas), muhto earálágan olbmot, addet guhtege 1 čuoggá.

Olles váldojoavkkus addo eanemusat 2 čuoggá.

**3. Ohcančuoggát:**

Ohcci guđes leat golbma čuoggá guovtti vuosttaš váldojoavkkus lea miellahttovuhtii vuoigatvuohta.

Ohccis ferte leat okta čuokkis ovddit čuoggáin vai sáhttá ohcat ohcančuoggáid.

Oktan ohcamiin galgá sáddejuvvot duođaštus eanemusat 10 bárggus. Sáddes gullevaš duođaštusaid CD/ DVD/ muitosákki oktan ohcamiin.

SDS Dáiddalaš Ráđi mearrideami ii sáhte váidit.

Dáiddalaš Ráđđi galgá vuosttažettiin árvvoštallat boahtán ávdnasiid, muhto sáhttá deattuhit eará áššiidge mat duođaštit ohcci ámmátčehppodaga ja doaimmaid.

Ohcci ferte mielddustit CV mas bohtet ovdan guoskevaš oahppu, sierračájáhusat, joavko- ja kollektiivačájáhusat, oastimat, čiŋaheamit ja ollislaš listu juolluduvvon stipeanddain js. Ii galgga leat badjel 2 A4 siiddu.

Dohkkehuvvon SDS 2016 jahkečoahkkimis 12.-13.03.2016 Anáris.